Rekla sam ti, viđam se s nekim.
S onim, kako li se zove? Tim?
Jim.
Kuća časti Odvjetnika iz Lincolna.
Ja sam chef. Lisa.
Tu stanujem.
Koji je to vrag?
Poduzetnik, Mitchell Bondurant.
-Kani srušiti cijeli blok i dići nebodere? -Još samo ja pružam otpor.
Tipovi kao Bondurant ne igraju pošteno.
Ray i ja nikad nismo bile bolje.
-Ti i bivša? -6 mjeseci ne pije…
Izzy.
Osjećala sam se kao najpametnija studentica
dok me niste pokušali zbariti. Odbila sam.
Istražio sam Kaza. Ako je druker, ja to ne vidim.
Samo što je Kaz dobio osam godina, a odgulio samo tri.
Možda se Kaz nagodio.
Kako bilo, pratiš ga i dalje.
Zabrana pristupa?
Piše da se moram držati 90 metara od Bonduranta i njegova posla,
a gradilište mu je tik do mog restorana i mog doma.
Mickey Haller.
-Mickey? -Lisa. Gdje si?
Uhitili su me, Mickey. Kažu da sam ubila Mitchella Bonduranta.
Stižem.
Mickey Haller. Došao sam klijentici Lisi Trammell.
Sjednite. Nazvat ću detektiva.
Ne, ne ide to tako.
Je l'? A da mi onda kažete kako to ide?
Dobro. Dignut ćeš tu slušalicu
i nazvati detektiva O'Briena iz Pljački i Ubojstava. Odmah.
Reći ćeš mu, ako ne vidim klijenticu za deset minuta, idem sucu Millsu
da mu ti i O'Brien objasnite
zašto ste građanki oduzeli ustavno pravo na odvjetnika.
Prošli put je murjaku stisnuo kaznu od 500 dolara.
Zanima te hoće li opet?
Neki nakurčeni odvjetnik vas treba.
Da.
Baš taj.
Hvala lijepa na pomoći. Snalazim se.
Dugo vas nema.
Vašem je dežurnom trebala lekcija iz ustavnog prava.
Morat ću razgovarati s njim o tome, ali bojim se da ste zakasnili.
Zamislite. Moj partner ju je odvezao u okružni
baš prije nego mi je javljeno da ste tu.
Kakve li slučajnosti.
Da. Ako želite vidjeti klijenticu, pravac zatvor.
To će mi oduzeti još dva sata.
Kotači pravde okreću se polako, ali se okreću.
Osim ako…
Što?
Mogu li vam kako pomoći, detektive?
Ne meni.
Ali moj šogor ima problema s poreznom.
Mislim da je tip smrad, ali u braku je s mojom sestrom.
Što mogu? Obitelj.
Svojoj sestri želim najbolje. Shvaćate?
Da.
To nije moje područje, ali znam vrhunskog tipa.
Dan Daly. Ima pun kalendar, ne znam. Mogu nazvati. Možda vas nekako ubaci.
Učinili biste to za mene?
Zamisli. Odvjetnici ipak nečemu služe.
Da.
Još si u zgradi? Vrati je.
Naravno, Daly je skup. Kao i svi koji vrijede.
Osim ako…
Mogu vam srediti popust za obitelj.
To bi bilo velikodušno od vas. Vrlo velikodušno.
Pretpostavljam da imate snimku ispitivanja klijentice.
Dobit ću je u pretkaznenom postupku,
ali ako bi moglo prije, da znam što je posrijedi.
Ne vidim problem.
Prestali smo razgovarati s njom
čim je spomenula čarobnu riječ „odvjetnik“.
Zašto je uopće osumnjičena?
Jer je to učinila.
Priznala je prije nego je zatražila odvjetnika.
Priznala je da ga je ubila?
Ne baš tim riječima.
A kojim riječima?
Božić je prošao, odvjetniče. A ja nisam Djed Mraz.
Ostalo doznajte na tradicionalni način. Neće potrajati.
Ubrzavaju postupak.
Imate nekih pet minuta. Ho-ho-ho.
Nazvat ću vas za broj poreznog odvjetnika.
Mickey, hvala Bogu.
Murjaci gledaju. Sjedni i reci mi što se dogodilo.
Dva detektiva došla su u restoran.
Ispitivali su me što sam ujutro radila.
-A onda je tip… -O'Brien?
Pitao je bih li pošla s njim u postaju
odgovoriti na pitanja o Bondurantu.
Mislila sam da napokon pokreću postupak protiv njega zbog mojih pritužbi.
I pristala sam.
Nisu rekli da je mrtav.
Pročitao ti je prava?
Tek nakon što smo stigli. Nakon što mi je rekao da sam uhićena.
Jesu li ti stavili lisičine u autu?
Nisu.
Lisa, O'Brien mi kaže da si nešto priznala.
Što?
To je laž. Nisam ništa priznala.
Mickey, nisam to učinila.
Nisam ubojica.
Valjda mi vjeruješ?
Lisa, sad sam tvoj odvjetnik. Reći ću ti što i svakom klijentu.
Nije važno što ja mislim.
Jebote, Mickey. Ozbiljno?
Usredotočimo se na trenutačnu situaciju.
Dobro, što sada?
Morat ćeš prenoćiti u zatvoru.
Dobra vijest je da je čitanje optužnice sutra.
Tražit ću puštanje uz jamčevinu.
-Jesi li prije uhićivana? -Nisam.
Dobro.
Optuže li te za ubojstvo, jamčevina će biti visoka,
ali pomoći će što nisi kažnjavana i imaš ugled.
Ne mogu platiti jamčevinu.
A kamoli tebe. Nemam toliko novca.
Ne brini se sad oko toga.
Provest ću te kroz saslušanje. Onda ćemo vidjeti što ćemo.
Dobro?
Lisa, ovo što ću reći vrlo je važno.
Nikom ne govori o svom slučaju.
Ne razgovaraj s detektivima, čuvarima ni zatvorenicima.
Čak ni sa zaposlenicima.
Nisam ništa skrivila, Mickey. Nevina sam.
To nije važno, Lisa.
-Dobro. -Ni s kim ne razgovaraj.
Ni na zatvorski telefon. Snimaju pozive.
Reci samo: „Nevina sam
i na savjet odvjetnika ne mogu komentirati.“
Dobro.
-Jasno? -Da.
Gotovo.
Idemo.
Zapamti što sam rekao. Bit će u redu.
ODVJETNIK IZ LINCOLNA
O, Bože, Mickey. Ubili su onog investitora.
-Mitchell kako li već. -Bilo je na vijestima?
Kako znaš za to?
Uhitili su Lisu Trammell zbog ubojstva.
Daj me nemoj!
O, Bože! Molim te, reci da ne preuzimaš slučaj.
Vidjeli ste se goli. Sukob interesa, halo?
Dok god je naš intimni odnos prošlost, nema sukoba.
Znam tvoj modus operandi sa ženama.
Iskusila. Ali ovo je potpuno nova razina kaosa.
Znam, nije idealno,
ali ovo je važan slučaj, Lorna.
Moram ga uzeti u obzir.
Da vidimo što Cisco može iskopati i saznaj je li određen tužitelj.
Dakle, preuzet ćeš slučaj.
Još nisam odlučio.
Dobro, ali želim da se zabilježi moj prigovor.
Zabilježeno.
Hayley ima tečaj jahanja u parku Griffith za 30 min.
Aha. Na putu sam.
Sranje.
NOVI TROŠAK NA KREDITNOJ KARTICI: SUNLAND FUEL
„Sunland.“
-Dušo. -Hej.
Mickey želi da nešto istražiš. Gdje si?
U Harleyu. Morao sam kupiti obloge za kočnice za motor.
U Glendaleu?
Da, ali stižem za pola sata.
Pošalji mi informacije i krećem.
-OK, vidimo se ubrzo. -Da.
Nadala sam se vidjeti je kako jaše.
Četvrtkom samo osnove. Sedlanje, zauzdavanje i to.
Zna da mora zaslužiti povjerenje konja prije nego uzjaše.
Tvoja mama joj je pričala o tvom jahanju na stričevu ranču.
To ju je nabrijalo.
Pokazat će se da je prirodni talent. Obiteljska crta.
S konjima smo pravi čarobnjaci.
A to je to?
Ne samo s konjima, rekla bih.
Što sam sad učinio?
Objasni mi.
Tužitelj iznova otvara postupak protiv tvog klijenta Menendeza,
a ubojica, koji je slučajno također tvoj klijent,
uhvaćen je u napadu na ženu koja je također tvoja klijentica.
Baš u stilu Mickeya Hallera!
Maggie, rekao sam ti da su mi murjaci morali čuvati Glory Days
jer je odavala informacije o Hectoru Moyi.
Jesús je imao sreće, eto.
Prešao si me za Hectora Moyu.
Srećom pa ti je uspjelo.
Jesu li ti vratili slučaj?
Jesu.
Vidiš? Svi su na dobitku.
I kako ide s Timom? Šalim se.
Sve je u redu.
Problemi u raju?
Ma ne… komplicirano je.
Ne znam. Ti spojevi… Teško je uz posao i djecu i…
A ti? Imaš li koga novog u životu?
Ma, komplicirano je.
Moram se vratiti na posao. Hvala ti što voziš Hayley kući.
Naravno.
-Hayley! -Bok, mama.
I hvala ti što si preuzeo vožnje na jahanje.
Možda te sljedeći put vidim na konju. Kaubojke, Stetson, možda gamaše.
Da sam znao da te to pali…
-Vidimo se, Mickey. -Bok, Maggie.
Sjajno, Hayley.
Možete li mi ponoviti gdje ste bili jutros?
Dobro.
Doručkovala sam,
a onda me nazvao prodavač ribe na tržnici.
Otišla sam onamo oko 9 h, uzela ribu i…
sjela na kavu u Café Maurice.
Café Maurice. To je na Wilshireu?
Da.
To je blizu ureda Mitchella Bonduranta. Jeste li zastali ondje?
Nisam.
O tome je riječ?
Da netko kaže da vas je vidio ondje, lagao bi?
Nisam prekršila zabranu pristupa, ako to imputirate.
Jeste li danas vidjeli Bonduranta?
Da, vidjela sam ga.
U uredu, kažete, niste bili. Gdje onda, u garaži?
Nikad nisam bila u njegovoj garaži.
Stajao je u redu u kafiću, dobro?
Kod njih je uvijek red pred vratima.
Čim sam ga ugledala, brzo sam otišla.
Ako vam tvrdi da me vidio, laže.
Što me ne iznenađuje jer je jebeni patološki lažljivac.
Zašto nam to niste prije rekli?
Niste me pitali.
Iskreno, Bondurant je svinja.
Sranje.
Trebali biste ga istražiti zbog nepropisne gradnje.
A i zbog toga što je smeće od čovjeka.
Gđice Trammell, jeste li danas napali M. Bonduranta?
Što?
Netko ga je napao?
Iskreno, nisam iznenađena.
Dug je popis ljudi koji bi rado sredili tog tipa.
Aha.
Vi tvrdite da je patološki lažljivac i smeće od čovjeka.
Možda ste i vi na tom popisu.
Slušajte. Mrzim ga, neću to kriti.
Dovoljno da ga ubijete?
Želim da dođe moj odvjetnik.
Mickey Haller.
OKRUG LOS ANGELES VRHOVNI SUD
Pridržite vrata, molim!
Hallere.
'Jutro, Andrea.
Čujem da si preuzeo slučaj Trammell.
Ti si tužiteljica?
Zasad samo rješavam optužnicu.
I ja bih na tvom mjestu dvaput razmislila o tom slučaju.
Toliko sam te puta zgazila da više ne brojim.
Dobro.
Kako se zvao onaj diler kojeg si zastupao?
McGinley… Darius McGinley. Što je s njim?
Osim što guli sedam godina u Corcoranu, to znam, ali…
Dovela si profi doušnika u sudnicu, Andrea.
Lagao je čim bi zinuo.
Ne znam o čemu govoriš, ali znam da je tvoj tip kriv.
-Nije u tome stvar. -Oprosti, upravo je u tome stvar.
Nije ni čudo da ti je Maggie bivša.
Očito puno misliš na mene ako me toliko komentiraš s Maggie.
Kako da ne, Hallere.
Jedva i razgovaram s njom otkako si je ti otjerao u Van Nuys.
-Ja sam je… -Da.
Nju su poslali u Sibir,
a ti si se proslavio jer si oslobodio ubojicu.
Shapiro, Kardashian, Haller.
-Sigurno si silno ponosan. -Da.
Branio sam klijenta i oslobođen je.
Koliko znam, tako se radi taj posao.
S razlogom biraš ugledne klijente.
Voliš da su sve oči uprte u tebe i samo u tebe.
Ali, ponavljam, o ovoj bih klijentici dvaput razmislila.
Vidimo se unutra.
Evo ga! Gospodine! Molim vas, samo jedno pitanje.
Koja je vaša uloga u slučaju Bondurant?
Zastupate li Lisu Trammell?
Da. I mogu vam reći sljedeće.
Moja je klijentica nevina.
Optužba je neutemeljena.
Raduje me što ću to dokazati na sudu.
To je to. Hvala.
-Što? Medijska pratnja pogoduje poslu. -Opet ti je nabila McGinleyja na nos?
Jest.
Predvidljivo.
OSLOBODITE LISU!
Jesi li dobro?
Mir u sudnici.
G. Haller.
Časna sutkinjo. Zadovoljstvo mi je.
Da bar mogu reći isto.
Stavila sam ovo na vrh rasporeda radi novinara,
koji želim da što prije izlete iz moje sudnice.
Gđice Freemann, slavnim Beyoncéinim riječima, „Ajmo, ajmo.“
Državno odvjetništvo optužuje Lisu Marie Trammell,
prema Kaznenom zakonu, članak 187-A,
za ubojstvo prvog stupnja,
protupravno i s predumišljajem, Mitchella Bonduranta.
Optužena se tereti i da je ubojstvo počinila
u specifičnim okolnostima, iz zasjede.
Optužena se izjašnjava?
Nije kriva.
K'o iz topa.
Još nešto prije negoli proglasim stanku pa da se novinari pokupe
i mir se vrati u moju sudnicu?
Molimo preliminarno saslušanje sutra
i otpust uz jamčevinu.
Ovo je ubojstvo s predumišljajem.
Pravilnik ne dopušta jamčevinu.
Državno odvjetništvo žestoko bi se protivilo odstupanju.
Optužena je opasna za društvo i moguć je njezin bijeg.
Vlasnica je restorana, više od 30 zaposlenika ovisi o njoj.
Ni za koga nije opasna. Naprotiv,
srce je i duša društva. Nema namjeru pobjeći.
Pogledajte koliko joj ljudi pruža potporu.
A, ne! Nema toga u mojoj sudnici.
Još jedan zvuk i svi idu van.
Obrana svoju klijenticu pokušava prikazati kao narodnu junakinju,
no to ne mijenja činjenicu
da je žrtva zatražila privremenu zabranu pristupa.
Ovo je opasna osoba.
Dovoljno sam čula. Bit će kompromis.
Jamčevina će biti dva milijuna dolara.
Sutra ćemo zakazati preliminarno saslušanje.
Osim ako ovo ne skinemo s dnevnog reda, možda priznanjem krivnje.
Pa, pokušala sam. Dobro, ako je to sve…
Dva milijuna dolara?
Možemo ponuditi restoran.
Ne dolazi u obzir.
Restoran je sve što imam.
Dobro. Povezat ću te s agentom za jamčevinu,
ali stajat će te 10%.
Misliš da imam 200 tisuća?
Grozno mi je što te moram pitati, Mickey, ali bi li ikako mogao…
Ne mogu, Lisa. Bio bi to golem sukob interesa.
Ne bih te više mogao zastupati.
Slušaj, imam ideju. Slučaj je medijski popraćen.
Mogu ponuditi tvoju priču medijskoj kući.
Na tebi je,
ali sredit ću da te prikažu u dobrom svjetlu.
Ne brine me kako me prikazuju, Mickey.
Trebam novac. Ne mogu provesti još jednu noć u zatvoru.
Potrajat će, Lisa, i možda i dalje ne bude dovoljno za jamčevinu.
Morat ćeš dodati ušteđevinu.
Kako ću tebi platiti?
Dobro. Ovaj mi dokument daje punomoć
za pregovore o prodaji tvoje priče.
Ovo je založno pravo na sve prihode od te prodaje.
Kad tebi plate, i meni će.
A što ako mi ne plate?
Nemojmo sad o tome. Moram se latiti telefona.
-Ustanite, molim. -Stalno mislim, samo ružno sanjam.
Lisa, sad moraš biti jaka.
Zapamti, ni s kim ne razgovaraj.
-Siguran si da je ovo dobra ideja? -Ne, ali svejedno to radim.
Nećemo izgubiti.
TROŠAK NA KARTICI SUNLAND FUEL
Što je?
Druga obavijest o terećenju kartice na benzinskoj u Sunlandu.
-Nemam pojma gdje je Sunland. -Dijeliš karticu sa Ciscom?
Da, ali jučer sam ga nakon obavijesti nazvala
i rekao je da je u Glendaleu, a danas se sastaje s izvorom u policiji.
Onda je sigurno prijevara.
Tip je htio mojom karticom kupiti karte za Tajland.
Da te nešto pitam.
-Misliš da me Cisco vara? -Cisco?
Nema šanse.
Taj čovjek zahvaljuje Isusu kad se ujutro probudi kraj tebe.
Pa da, zar ne? Samo…
U zadnje vrijeme je nekako čudan.
Neće mi reći kamo ide i…
Potražit ću benzinsku. Nije to njuškanje.
Tehnički nije.
Dobro…
Rupa.
-Što? -Staro okupljalište Svetaca ceste.
Bio je malo s dečkima. Ništa strašno.
Itekako! Rekao mi je da je raskrstio s tim.
Možda radi nešto za Mickeya.
Odvjetnik im je. Vozila sam ga u klub.
Ako je to, ja za to ne znam.
Dobro.
Zašto ne pitaš Cisca što se zbiva?
Mogla bih, ali nije jednostavno. Očito nešto skriva od mene.
Ako me ne vara, sad se bojim da će se vratiti bajkerskom životu.
Bojim se da mi se neće svidjeti odgovor.
Možda bih trebala znati, pred brakom smo. Ne možeš ući u brak bez povjerenja.
A iskrenost je temelj svake veze.
Dobro, to i seks, ali taj dio štima.
Znaš što? Imaš ti pravo.
Trebam ga jednostavno pitati, bam.
Dobar savjet, Izzy.
Znaš da si upravo vodila monolog?
O. Pardon.
Nema frke.
Nisam prava osoba za davanje savjeta o vezama.
Možda nisi primijetila, ali
bila sam malo stroga prema tebi kad te Mickey tek doveo.
Ma nemoj reć'.
Stvarno mi je žao.
U redu je.
Na tvom mjestu, i ja bih bila.
-Hvala što si njuškala sa mnom. -I drugi put.
Jesi li za večeru?
-Može. -To.
Idemo na Mickeyevo žuđeno mjesto, nek bude ljubomoran. Ja častim.
Prodano.
Taj čovjek fakat voli jesti.
Bok. Može goveđi curry i okruglice od hobotnice, molim?
Žao mi je, netko je naručio zadnje okruglice od hobotnice.
-Ma da? Dobro. -Da.
Bila sam brža.
Dobro. Može samo goveđi curry i mineralna.
OK.
15 dolara.
U redu je.
-Hvala. -Hvala vama.
-Hej. -Hej.
Trebala sam znati da ću te sresti. Ti i tvoja hrana.
Zvučim tako dosadno.
Nema tajnovitosti, uzbuđenja.
Uzbuđenje ti nikad nije bilo problem.
Narudžba 122.
-Hvala. -Izvolite, dobar tek.
Nosiš to Hayley?
Ne, kod prijateljice je. Večeram sama.
Moram pričekati svoje. Hoćeš da sjednemo?
Domogao bi se mojih okruglica?
Razgovaramo li i dalje o hrani ili…
Evo, pojedi jednu dok čekaš.
Bilo bi fer. Ti si mi otkrio ovo mjesto.
Možda si ga trebao dobiti nakon rastave.
Dijelimo dijete, možemo i štand s hranom.
Hvala.
-Kako je dobro. -Predobro.
Je l' da?
Što, sad i Jim želi moje okruglice?
Ne. Trebali smo se poslije naći na piću, ali sastanak mu je završio ranije.
Budući da sam stalno u gužvi, trebala bih…
Nemoj da te ja zadržavam.
Idi.
Želiš ostatak?
To neću odbiti.
Drago mi je što smo se sreli.
'Noć.
Laku noć, Maggie.
Narudžba 123.
-Izvolite. -Hvala.
Laku noć.
Novi izvor iz policije je dao informacije.
Pazi ovo.
Bondurant je nađen mrtav kraj svog auta u garaži ispod ureda.
Šališ se.
Prema statistici, 10 % zločina događa se na parkiralištima i u garažama.
Sad parkiram samo na ulici.
Sve više kradu i pse.
Imam suzavac u spreju.
Napao si Winstona, napao si mene.
Možemo li se vratiti na slučaj?
-Bondurant je pogođen u tjeme? -Aha.
Uzrok smrti bio je krvarenje od udarca.
Rana izgleda okruglo. Je li nešto pronađeno na mjestu zločina?
Da. Šalica iz Café Mauricea u toj ulici.
I krhotina zrcala, možda iz auta.
Ali oba retrovizora su netaknuta.
Dakle, oružje još nije pronađeno.
-To je dobro za nas? -Ako se ne pojavi.
Najgore sam ostavio za kraj.
Imaju svjedokinju koja je vidjela Lisu kako izlazi iz Bondurantova ureda.
Ženska s recepcije u njegovoj tvrtki, Margo Schafer.
-Je li je vidjela u garaži? -Nije to spomenula.
Saznaj sve što možeš o svjedokinji.
Pa saznat ćeš u pretkaznenom.
Na kraju. Andrea igra prljavo.
Na koga te podsjeća?
Otezat će dok god bude mogla. Moramo je stisnuti.
Što znači da ćeš dobiti prvi zadatak.
Ili ćeš samo podbadati.
Nema podbadanja.
Pišem li zahtjev za razmjenu informacija?
-Misliš da to možeš? -Naravno da mogu.
Spržit ću tu prevaranticu.
To je moja cura.
Dobro. Cisco, što si učinio s…
Jesi li razgovarala s njim?
Nje bilo prilike. A sad tek ne stignem.
Kuc-kuc.
Mickey.
Lisa?
Što radiš ovdje? Kako si izašla iz pritvora?
Moj prijatelj Henry platio je jamčevinu.
-Henry. -Taj sam.
Henry Dahl. Drago mi je.
Henry je producent podkasta.
Prije koji mjesec intervjuirao me za priču o gentrifikaciji.
Podkasti, ha?
Čuli za Ubojstvo na Hudsonu?
Tri mjeseca u top 10 NY Timesa. Golem hit.
Nisam.
Kad sam čuo da je Lisa uhićena, jednostavno sam morao pomoći.
Poznam je. Nema šanse da je to učinila.
Svesrdna podrška, zbilja.
Henry kaže da može preraditi stari materijal u pravu krimi-priču.
Znaš one podkaste koje pretvore u dokumentarne TV-serije?
Dobit ću dovoljno novca da ti platim,
a možda mi ostane nešto i za restoran.
Henryu se već nude kupci.
Da?
Tako je.
Lisa, drago mi je što si izašla.
Najbolje je da odeš kući i odmoriš se. Dug je put pred nama.
Izzy, bi li Lisi naručila prijevoz kući?
-OK. -Ne treba. Henry me povezao.
Morao bih razgovarati s Henryjem vezano uz ugovor. Može?
Naravno.
Henry, hvala ti još jednom.
Naravno.
Drži se.
Jesi gledala onu o veganki koju dečko zavalja pa izgubi restač?
Nisam.
Mislila sam, o restoranu je pa…
Idem pisati zahtjev.
Nećete me valjda ugurati unutra?
Zato vas zovu Odvjetnik iz Lincolna.
Bit ćete sjajan lik u seriji.
Neću biti lik u tvojoj seriji, Henry.
Što je ovo?
Punomoć koju je Lisa potpisala za pregovore o prodaji njene priče
i založno pravo na sve prihode od prodaje.
S jučerašnjim datumom.
Istiskuje muljatorski ugovor koji si joj uvalio.
Što pokušavaš?
O čemu ti?
Iskrcavaš 200 somova osobi koju jedva poznaješ.
Prilično nategnuta priča.
Odakle ti novac, Henry?
Nemaš pojma koliko unosni podkasti mogu biti, zar ne?
Znam prepoznati prevaranta.
Prevaranta?
Dobit ćeš kopije.
Nek' ti bude jasno,
ja kontroliram prodaju Lisine priče, ne ti.
-Je l'? -Da.
Imam pitanje. Što ti radiš?
Zastupam klijenticu, zatim naplaćujem odvjetničke usluge. Tim redom.
Gle. Ne moramo biti neprijatelji.
Zar ne? Imamo isti cilj. Možemo raditi zajedno.
Ne postoji „mi“. Ne poznajem te i ne vjerujem ti.
Hoću te daleko od ovog slučaja.
Nemoj snimati Lisu. Škodilo bi obrani.
Poanta je da Lisina priča ide u realnom vremenu.
To nije moja briga. Ugodan ti dan.
Spusti pete.
To je to.
-Hej, Mick, nisi s Hayley? -Jesam.
Daj baci oko na fotografije mjesta zločina.
Aha.
Kako joj ide?
Zasad dobro.
-Možda se zadrži. -Sumnjam.
U toj dobi u dvije godine prešla sam od skupljanja naljepnica do mažoretkinja…
-Do stražnjeg sica auta Marka Ramblera. -Zapalit ću svijeću svecu.
Našla si fotke?
Da. Što trebaš?
Možeš li procijeniti Bondurantovu visinu?
Ne, ali sigurno ću naći na internetu.
Da, evo ga s pola Gradskog vijeća.
Viši je od svih. Možda 1,90?
1,90. Dobro, hvala.
Što si…
Baš zna biti nepristojan.
Izvrsna si, mija.
Hvala.
Ako budeš ustrajna, mogli bismo razgovarati o konju.
Konji su skupi, tata.
To je moja briga.
Čemu stalno radim ako ne mogu ugoditi obitelji?
Da.
To si razgovarao o novom slučaju?
Da.
Sigurno je važan. Uvijek ti se čelo tako zgužva.
Da.
Ubojstvo. To su uvijek važni slučajevi.
Plus, tužiteljica ne igra fer.
Tko, Andy?
Da, ona je dosta žestoka.
-„Andy“? -Da.
Ona i mama idu skupa na jogu. Katkad poslije dođe kod nas.
Govorila je o tome neku večer.
Zvuči ludo.
-Stvarno? -Da.
Dobro. Idem po stvari, ali vidimo se.
Da. Čekat ću ovdje.
OK.
Mickey, ako me nastaviš zvati, nikad neću završiti.
Zato zovem. Trebat ćemo još zahtjeva.
Još?
Napiši zahtjeve za povrat Lisina mobitela i zaplijenjenih osobnih stvari.
Ali vratit će joj sve čim završimo.
Trebamo ih prije. Samo to učini.
Traži i da otkažu ispitivanje i da dokazi uzeti iz stana ne idu na uvid.
Dobro?
Nijedan normalan sudac neće odbaciti dokaze na suđenju za ubojstvo.
Ako želi novi mandat.
Znam da je to puno posla, ali vjeruj mi, važno je.
Ne, već radim. I to ushićeno.
Je l' to čudno? Uživam u pisanju kilometarskih dokumenata.
Nemoj više zvati. Bok.
HALLER I SURADNICI
…i s namjerom…
LISA TRAMWELL OPTUŽENA
S POŠTOVANJEM, ODVJ. MICHAEL HALLER
Dobro, budna sam!
O, Bože. Ne još kave. Čekaj. Može.
Odijelo.
Stvarno me voliš.
Je l' tako?
Što?
Voliš me.
Dušo.
Daj…
Kakvo je to pitanje?
Što je s tobom?
Čudno se ponašaš.
Ne ponašam se ja čudno.
Tajiš stvari od mene.
Zašto se opet družiš sa Svecima ceste?
Gle, ne želim brzati sa zaključcima i želim biti superkul ženska
koja ti daje prostora izvan veze da imaš svoje frendove, ali…
Ti frendovi su doslovno kriminalci, tako da…
To više nisi ti, Cisco.
Pomišljam da se možda predomišljaš oko vjenčanja.
Znam, pardon, opet vodim monolog.
Ne predomišljam se oko vjenčanja.
Ali da, skrivam nešto od tebe.
Što to?
Zašto?
Pričao sam ti kako sam došao u LA.
Da, sa svojim frendom Jazzyjem. Ili Pezom.
-Kazom. -Da.
Pete Kazinski.
Nisam došao s njim. Slijedio sam ga.
-Od 14-te, posvuda sam išao za njim. -A sad je u zatvoru.
Bio je.
Upravo je izašao.
Kaz se prvi pridružio Svecima ceste kad je došao ovamo.
Preko njega sam ušao u klub.
Jednom smo Kaz i ja trebali nešto isporučiti.
Što, nisam pitao, ali Kaz mi je rekao gdje i kada.
Kad sam se pojavio, nije bilo nikoga.
Ispalo je da mi je namjerno dao pogrešne informacije.
-Da sam bio ondje… -I ti bi završio u zatvoru.
Zaštitio te.
Tad sam se počeo udaljavati od Svetaca ceste.
A sad je izašao?
Da, u tome je stvar.
Ranije je pušten na uvjetnu.
Zbog čega je Teddy sumnjičav.
Misli da se Kaz nagodio da bude druker i sad želi da ga pratim.
Kakve sve to skupa veze ima s tobom?
Ne možeš samo tako napustiti Svece.
Nadao sam se, jer sam bio samo suradnik,
da će me zaboraviti, pustiti me lišo.
Ali, eto, nisu.
Mickey im je davao besplatne usluge da otplati moj dug.
Inače…
Rekao sam Teddyju da sam plaćam svoje dugove.
Dužan sam to, ali dugujem i Kazu što me spasio.
Užasno mi je to, Cisco. Ne želim da budeš upleten.
Moram završiti samo tu jednu stvar,
a onda sam završio s tim, obećavam.
Žao mi je što sam krio stvari od tebe i ne želim da se ikad brineš.
Nema više tajni.
Još jednom mi slaži i odlazim. Jesi me čuo?
Nema više.
Časna izviđačka.
Gle tu predivnu hrpu papira.
Znao sam da će se studij prava isplatiti.
Kad smo već kod tajni,
nikad ti nisam rekla zašto sam napustila faks, zar ne?
Očito nisi.
DVORANA PRAVDE
Možemo li razgovarati?
Naravno.
Što se zbiva?
Imam isto pitanje.
Što izvodš? Znaš da će sutkinja Medina odbiti sve zahtjeve.
Da, skoro sam zaboravio. Imam još jedan. Samo čas.
Još jedan zahtjev?
Da. Ovaj sam napisao sam.
Tko je to?
Moja asistentica.
Da. Neka te ona ne zabrinjava.
Mislim da je jasno. Zahtjev da ti se slučaj oduzme.
Zbog sukoba interesa.
Kakvog sukoba interesa?
Razgovarala si o slučaju s mojom bivšom ženom, Andy.
Smijem te zvati Andy? Moja kći te tako zove.
Maggie je kolegica. Smijem razgovarati s njom o slučajevima.
Ne o mojima. Ne u njezinoj kući pred mojom kćeri.
-Sereš. -Zašto si mi onda lagala?
-Nisam. O čemu ti? -Pitao sam te razgovaraš li s Maggie.
Rekla si, jedva. Čini mi se da nešto skrivaš.
Misliš da će ti to upaliti?
Tako ti je to s prividom neprimjerenosti. Da, sutkinja će odbiti sve moje zahtjeve.
Ali tako će se gristi
što obrani nije dala ništa da će ovo odobriti.
Zašto bi sud mario tko je tužitelj?
Ali ti mariš jer želiš ovaj slučaj. I ti voliš kad su sve oči uprte u tebe.
Što želiš?
Želim odmah vidjeti dokaze.
Ne želim ići sutkinji kad god ne dobijem ono na što imam pravo.
Dobro. Povuci zahtjeve.
Dobit ćeš sve do petka popodne.
-Ne. Sutra. -Ne stignem sve kopirati.
Dobro. Četvrtak do podneva.
Dobro.
Hvala što si tako razumna, Andy.
-Hallere. -Da?
Samo da znaš, neće biti nagodbe.
Dobro, jer je ne želimo.
A pri izricanju presude gledat ću tebe, ne nju.
Sumnjivi su mi bili zahtjevi.
Od početka si planirao ovaj cirkus.
-Natjerao si me da dirinčim nizašto. -Ne nizašto.
Dobili smo dokaze.
Katkad mora biti malo povuci-potegni.
Iskupit ću ti se. Dopustit ću ti da mi napišeš pitanja za svjedoke.
Kad se naspavam.
-Budna sam 36 sati. -Dogovoreno.
Samo da ugasim kopirku i idemo.
Nisam znala da se vraćaš.
Lorna je rekla da me ne trebaš pa je Ray došla.
Oprosti. Ovo je Ray.
Ray, Mickey.
Drago mi je, Ray.
Također. Izzy često priča o tebi.
Kao da si jedini dobar šef u gradu.
Idemo u novi restoran. Hoćeš s nama?
Imam puno posla.
Uživajte, cure.
Samo sekundu.
Imaš sekundu?
Baš i ne, ali dobro.
Znam da misliš da sam skroz sjebana.
I ne proturječim ti.
Ali jako se trudim i želim usrećiti Izzy.
Zaslužuje to.
Pa, jedno nam je zajedničko.
Ray, vjerujem u davanje druge šanse. I ja sam ih dobio mnogo.
Povrijediš li Izzy, nećeš dobiti treću.
U redu?
Spremna?
Da.
Uživajte u večeri.
Izzy, molim te, nemoj mi slati slike hrane kao Lorna. Samo uživaj.
Spremna? Idemo.
Tko si pak ti?
Prijatelj
Lorne Crane.
O.
-Što se toga tiče… -Znam.
Već je opširno razgovarala s tobom.
Pa samo stavljam točku na kraj rečenice.
Jesi me čuo?
Da, jasno i glasno.
Trebao bi nabaviti zvono s kamerom.
Nikad ne znaš tko će ti banuti na vrata.
Ovo je nisko, čak i za tebe.
Tako iskoristiti Hayley.
Ne bih se složio, Maggie.
S frendicom si komentirala slučaj pred malom, a ova mi je o tome lagala.
Od deset sudaca, mislim da bi ih deset to smatralo sukobom.
Tema niste bili ti ni tvoj slučaj. Hayley je čula usputni komentar.
-Što sam trebala učiniti? -Ti i tvoja amiguita prešle ste granicu.
Hoćemo o granicama?
Zastupaš žensku koja te častila klopom da ti se uvuče u šupak.
Nije mi se uvlačila u šupak. Samo je bila ljubazna.
To radiš ako želiš da te veliki Mickey Haller brani?
Malo mu laskaš. Malo…
Jebao si je, zar ne?
-Spavao si s klijenticom? -Tada to nije bila.
I imaš drskosti nazvati moj nedužni razgovor s Andy
sukobom interesa?
Imaš li pojma koliko si zasrao?
Bilo je to jedanput i gotovo je. Nema ničega među nama.
Saznao si da se viđam s nekim pa si spavao s prvom ženom koja…
ti je nahranila ego.
Maggie, nismo više zajedno. Jasno si to rekla.
Rekao sam ti, u redu je. Ali čim sam s nekim…
To nije isto.
Moram nastaviti sa životom.
I ja.
One večeri kad smo se sreli pred štandom, pomislila sam:
„Čovječe, to je Mickey kojeg volim.“
A onda izvedeš takve svinjarije.
Kao i uvijek.
Daj, Maggie…
Znaš što? Radi što hoćeš.
Samo izostavi našu kćer iz toga, a i mene.
LISA TRAMMELL MOŽEMO LI RAZGOVARATI?
Bio si kod dekana, zar ne?
Volim te, Cisco, ali ugriz se ne liječi ubijanjem psa.
A kad smo kod pasa, Winston se od sutra vraća u krevet.
-Hej. -Hej.
-Uđi. -Hvala.
Ajme.
Prije nego što išta kažeš, želim se ispričati zbog Henryja.
Nisam mogla provesti još jednu noć u zatvoru.
Ma Lisa, razumijem.
Imamo ugovor, ali možda ti i Henry nešto smislite.
Lako za Henryja. Zabrinut sam za tebe.
Taj te tip samo želi iskoristiti, Lisa.
Odrasla sam žena, Mickey. Znam se brinuti za sebe.
Znam prepoznati igrača.
Nešto mi poručuješ?
O tebi? Ne.
Osim toga, najbolje komuniciram hranom.
Što kažeš da ovo podgrijem i…
Koliko god to želim…
Ne smijemo se družiti izvan ureda.
Čak ni ako razgovaramo o slučaju?
Znaš da me privlačiš.
Baš zato, sve dok te zastupam,
moramo ostati na službenome.
Shvaćaš?
Naravno.
Žao mi je.
Pa…
Možda, kad sve ovo završi, možemo nastaviti gdje smo stali.
Volio bih to.
Nema smisla tratiti hranu.
Hvala.
Još mi nisi rekao vjeruješ li da sam nevina.
Lisa, daj. Rekao sam ti, nije važno što ja vjerujem.
Moj je posao da te proglase nevinom. Pod svaku cijenu.
Meni je važno.
Potrebno mi je da mi vjeruješ. I da mi to kažeš.
Naravno da ti vjerujem.
Dobro.
PREMA ROMANIMA MICHAELA CONNELLYJA
Prijevod titlova: Vlatka Briški